**Saklige argumenter for lengre utmeldingsfrist**

*Viser til Ot. prp. nr. 21 om lov om samvirkeforetak (2006-2007) s. 81, samt Samvirkeloven § 22 (2). Da vi er kjent med at svært få utenom beitenæringa vet lite om bakgrunnen for opprettelsen av beitelag og driften av beitelag, legger vi her ved litt bakgrunnsinformasjon vi håper dere vil ha nytte av i forbindelse med behandlingen av våre vedtekter.*

Beitelagene er ingen næringsaktør i seg selv, men et virkemiddel for å fremme beitebruken i et område. Beitelaga mottar årlig midler fra staten til sin drift, i tillegg er det ordninger hvor beitelaga kan søke om midler fra staten til tilskudd til f. eks sperregjerder og radiobjeller. Det ordinære driftstilskuddet til beitelaget blir utbetalt per beitedyr beitelaget har på utmarksbeite.

Særlig på vestlandet er det tradisjon å flytte beitedyrene langt til fjells for at de skal beite der om sommeren, gjerne med 2-3 timers kjøretid fra gården. I disse tilfellene leier beitebrukerne beite av grunneierne i fjellområdet hvor dyrene beiter. Beiteleieavtalene løper som oftest for 10 år avgangen, for å sikre forutsigbarhet for beitelag og beitebrukerne som beiter i området, samt grunneieren. Det er også viktig at beitelaga har denne forutsigbarheten i forhold til medlemsmassen og økonomien i beitelaget. Antall dyr hvert enkelt medlem har på beite har en direkte innvirkning på hvor mye tilskudd beitelaget mottar til ordinær drift av beitelaget. Det er derfor vesentlig med en lengre utmeldingsfrist for medlemmene i beitelaga enn hva som er oppført som utmeldingsfrist i Samvirkeloven. For landbruket generelt er det viktig med forutsigbarhet i forhold til drifta, en lang utmeldingsfrist for medlemmer i et beitelag er derfor vesentlig for å sikre god økonomi og videre drift av beitelaget.

* I denne linken finner dere informasjon om ordninga organisert beitebruk <http://nsg.no/organisert-beitebruk/category2740.html>
* I denne linken finner dere informasjon vedrørende beiterett
<http://nsg.no/beiterett-2/category2669.html>
* I denne linken finner dere ei fil med utkast til avtaler som ofte brukes av beitebrukere i forskjellige sammenhenger. Her står også litt informasjon om ulike former for investeringer som kan gjøres i beiteområdene <http://nsg.no/standardavtaler-og-arbeidstegninger/category658.html>